Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη περί εγκρίσεως ενιαίων διατάξεων σχετικά με την έγκριση I. Ειδικών συστημάτων εκ των υστέρων εξοπλισμού με υγραέριο (LPG) προς εγκατάσταση σε μηχανοκίνητα οχήματα με στόχο τη χρήση υγραερίου στο σύστημα πρόωσής τους II. Ειδικών συστημάτων εκ των υστέρων εξοπλισμού με πεπιεσμένο φυσικό αέριο (CNG) προς εγκατάσταση σε μηχανοκίνητα οχήματα με στόχο τη χρήση πεπιεσμένου φυσικού αερίου στο σύστημα πρόωσής τους

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. ΓΕΝΙΚΆ

Με την απόφαση 97/836/ΕΚ του Συμβουλίου της 27ης Νοεμβρίου 1997, η Ευρωπαϊκή Κοινότητα κατέστη συμβαλλόμενο μέρος της αναθεωρημένης συμφωνίας του 1958 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) στις 24 Μαρτίου 1998.

Στο άρθρο 4 της ανωτέρω απόφασης προβλέπεται ιδιαίτερα ότι όταν ένα σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη τίθεται σε ψηφοφορία στα οικεία όργανα της ΟΗΕ/ΟΕΕ, το σχέδιο αυτό πρέπει να εγκριθεί από το Συμβούλιο, κατόπιν σύμφωνης γνώμης του Ευρωπαϊκού Κοινοβουλίου, προτού η Επιτροπή ψηφίσει υπέρ της θεσπίσεώς του.

Η προσωρινή ημερήσια διάταξη της 128ης συνεδρίασης του Παγκόσμιου Φόρουμ για την εναρμόνιση των κανονισμών σχετικά με τα οχήματα της Οικονομικής Επιτροπής των Ηνωμένων Εθνών για την Ευρώπη (η οποία θα πραγματοποιηθεί από τις 12 έως τις 15 Νοεμβρίου 2002) περιλαμβάνει ιδίως ψηφοφορία για σχέδιο (νέου) κανονισμού περί εγκρίσεως ενιαίων διατάξεων σχετικά με την έγκριση, αφενός, ειδικών συστημάτων εκ των υστέρων εξοπλισμού με υγραέριο (LPG) προς εγκατάσταση σε μηχανοκίνητα οχήματα με στόχο τη χρήση υγραερίου στο σύστημα πρόωσής τους και, αφετέρου, ειδικών συστημάτων εκ των υστέρων εξοπλισμού με πεπιεσμένο φυσικό αέριο (CNG) προς εγκατάσταση σε μηχανοκίνητα οχήματα με στόχο τη χρήση πεπιεσμένου φυσικού αερίου στο σύστημα πρόωσής τους.

Σκοπός του κανονισμού είναι ιδίως να εξαλειφθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών, εξασφαλίζοντας ταυτόχρονα υψηλό επίπεδο ασφάλειας και περιβαλλοντικής προστασίας.

Αξίζει να τονιστεί ότι η ΕΚ θα λάβει θέση κατά την ψηφοφορία βάσει των διαθέσιμων εγγράφων στις επίσημες γλώσσες της ΟΕΕ/ΟΗΕ (γαλλικά και αγγλικά). Πράγματι, η ΕΚ, ως συμβαλλόμενο μέρος της αναθεωρημένης συμφωνίας του 1958 της ΟΕΕ/ΟΗΕ, οφείλει να τηρεί τις διαδικασίες που προβλέπονται στην εν λόγω συμφωνία.

Σύμφωνα με τις απαιτήσεις του άρθρου 4, παράγραφος 5, της απόφασης 97/836/ΕΚ, ο κανονισμός θα δημοσιευθεί στην Επίσημη Εφημερίδα σε όλες τις επίσημες γλώσσες των Κοινοτήτων πριν τεθεί σε ισχύ στην Κοινότητα.

2. ΠΕΡΙΕΧΌΜΕΝΟ ΤΗΣ ΠΡΌΤΑΣΗΣ ΑΠΌΦΑΣΗΣ

Στόχος της πρότασης απόφασης είναι να επιτρέψει στον εκπρόσωπο της Επιτροπής να συμμετάσχει εξ ονόματος της Κοινότητας στην ψηφοφορία που θα διεξαχθεί για το συγκεκριμένο σχέδιο κανονισμού κατά μια επερχόμενη συνεδρίαση του Παγκόσμιου Φόρουμ για την εναρμόνιση των κανονισμών σχετικά με τα οχήματα της Οικονομικής Επιτροπής των Ηνωμένων Εθνών για την Ευρώπη ή, κατά περίπτωση, όταν κατατεθεί προς ψήφιση σε επόμενη συνεδρίαση.

2002/0248 (AVC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη περί εγκρίσεως ενιαίων διατάξεων σχετικά με την έγκριση I. Ειδικών συστημάτων εκ των υστέρων εξοπλισμού με υγραέριο (LPG) προς εγκατάσταση σε μηχανοκίνητα οχήματα με στόχο τη χρήση υγραερίου στο σύστημα πρόωσής τους II. Ειδικών συστημάτων εκ των υστέρων εξοπλισμού με πεπιεσμένο φυσικό αέριο (CNG) προς εγκατάσταση σε μηχανοκίνητα οχήματα με στόχο τη χρήση πεπιεσμένου φυσικού αερίου στο σύστημα πρόωσής τους

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη: τη συνθήκη για την ίδρυση της Ευρωπαϊκής Κοινότητας,

την απόφαση 97/836/ΕΚ του Συμβουλίου της 27ης Νοεμβρίου 1997 ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές [1], και ιδίως το άρθρο 4, παράγραφος 2, δεύτερη περίπτωση,

[1] ΕΕ L 346, 17.12.1997, σ. 78.

την πρόταση της Επιτροπής [2],

[2] ΕΕ C , , σ. .

τη σύμφωνη γνώμη του Ευρωπαϊκού Κοινοβουλίου [3],

[3] ΕΕ C , , σ. .

Εκτιμώντας τα εξής:

(1) Με τις διατάξεις του σχεδίου κανονισμού περί εγκρίσεως ενιαίων διατάξεων σχετικά με την έγκριση, αφενός, ειδικών συστημάτων εκ των υστέρων εξοπλισμού με υγραέριο (LPG) προς εγκατάσταση σε μηχανοκίνητα οχήματα με στόχο τη χρήση υγραερίου στο σύστημα πρόωσής τους και, αφετέρου, ειδικών συστημάτων εκ των υστέρων εξοπλισμού με πεπιεσμένο φυσικό αέριο (CNG) προς εγκατάσταση σε μηχανοκίνητα οχήματα με στόχο τη χρήση πεπιεσμένου φυσικού αερίου στο σύστημα πρόωσής τους, θα αρθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών όσον αφορά τα κατασκευαστικά αυτά στοιχεία, ενώ ταυτόχρονα θα εξασφαλιστεί υψηλό επίπεδο ασφάλειας και περιβαλλοντικής προστασίας.

(2) Ο εν λόγω κανονισμός δεν θα ενσωματωθεί στο κοινοτικό σύστημα έγκρισης τύπου μηχανοκίνητων οχημάτων.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

Η Ευρωπαϊκή Κοινότητα ψηφίζει υπέρ του σχεδίου κανονισμού της ΟΕΕ/ΟΗΕ περί εγκρίσεως ενιαίων διατάξεων σχετικά με την έγκριση, αφενός, ειδικών συστημάτων εκ των υστέρων εξοπλισμού με υγραέριο (LPG) προς εγκατάσταση σε μηχανοκίνητα οχήματα με στόχο τη χρήση υγραερίου στο σύστημα πρόωσής τους και, αφετέρου, ειδικών συστημάτων εκ των υστέρων εξοπλισμού με πεπιεσμένο φυσικό αέριο (CNG) προς εγκατάσταση σε μηχανοκίνητα οχήματα με στόχο τη χρήση πεπιεσμένου φυσικού αερίου στο σύστημα πρόωσής τους, όπως καθορίζεται στο έγγραφο TRANS/WP.29/2000/42, κατά την ψηφοφορία της συνεδρίασης της διοικούσας επιτροπής που θα πραγματοποιηθεί με την ευκαιρία μιας επερχόμενης συνεδρίασης του Παγκόσμιου Φόρουμ για την εναρμόνιση των κανονισμών σχετικά με τα οχήματα της Οικονομικής Επιτροπής των Ηνωμένων Εθνών για την Ευρώπη ή, κατά περίπτωση, όταν κατατεθεί προς ψήφιση σε επόμενη συνεδρίαση.

Η παρούσα απόφαση απευθύνεται στα κράτη μέλη.

Βρυξέλλες,

Για το Συμβούλιο

Ο Πρόεδρος